stanford-oval/wikipedia huggingface dataset:
นรภัทร ไก่แก้ว

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  นรภัทร ไก่แก้ว
วันเกิด:  19 มิถุนายน พ.ศ. 2533 (34 ปี)
สถานที่เกิด:   กรุงเทพมหานคร ประเทศไทย
ส่วนสูง:  1.80 m (5 ft 11 in)
ตำแหน่ง:  กองหน้า
สโมสรเยาวชน
พ.ศ. 2552:  แบงค็อก ยูไนเต็ด
สโมสรอาชีพ*
| ปี |  ทีม |  ลงเล่น |  (ประตู) |
| พ.ศ. 2553–2559 |  แบงค็อก ยูไนเต็ด |  5 |  (0) |
| พ.ศ. 2554–2555 |  → จามจุรี ยูไนเต็ด (ให้ยืมตัว) |  19 |  (5) |
| พ.ศ. 2558 |  → บีบีซียู (ให้ยืมตัว) |  14 |  (2) |
| พ.ศ. 2560 |  ศุลกากร ยูไนเต็ด |  17 |  (4) |
| พ.ศ. 2561 |  อ่างทอง |  8 |  (0) |
| พ.ศ. 2561 |  ราชนาวี |  5 |  (0) |
| พ.ศ. 2562 |  สุโขทัย |  9 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
นรภัทร ไก่แก้ว (ชื่อเล่น: เติร์ก; 19 มิถุนายน พ.ศ. 2533 – ) หรือชื่อเดิม นรวิชญ์ ไก่แก้ว เป็นนักฟุตบอลระดับอาชีพชาวไทย
ประวัติ

นรภัทรเคยทำหน้าที่ร่วมกับฟุตบอลเยาวชนทีมชาติไทยทุกชุด ทั้งรุ่น 14–19 ปี, 15 ปี และ 18 ปี รวมถึงชุดปรีโอลิมปิก 2011
แหล่งข้อมูลอื่น

ข้อมูลของ นรภัทร ไก่แก้ว ที่ ซ็อกเกอร์เวย์
| ด ค กผู้เล่นชุดปัจจุบันของสโมสรฟุตบอลสุโขทัย  |
| --- | --- |
 2 สุรวิช  3 ภัทรพล  5 มัตสึอิ  6 จักรกฤษณ์  7 เลอสันต์  8 รัชนาท  9 ลีมา  10 บักจีโอ  11 กฤษณ  13 ปิยะราษฎร์  14 ลักษณะ  15 ศฤงคาร  17 สมคิด  18 สุพศิน  19 อนุชิต  22 สราวุธ  23 จิตปัญญา  29 ภัทรพล  31 สุทธิพงษ์  36 กริชชัย  45 อธิราช  68 ไซโตะ  88 สรรเสริญ  99 กิตติพันธ์  หัวหน้าผู้ฝึกสอน: อัคถภรณ์
ธีรพงษ์ ไดสตาร์ยิม

ธีรพงษ์ ไดสตาร์ยิม หรือ ธีระพงษ์ แก้วหนองเสม็ด เป็นชาวจังหวัดนครศรีธรรมราช เกิดเมื่อ 5 กรกฎาคม พ.ศ. 2522 สถิติการชก 24 ครั้ง ชนะ 23 (น็อค 6)แพ้ 1
เกียรติประวัติ

แชมป์ IBF Pan Pacific รุ่นแบนตัมเวท (2546 - 2549)
ชิง 18 ธันวาคม 2546 ชนะน็อคยกที่ 11 เชอร์วิน มานาทัด (ฟิลิปปินส์) ที่ กรุงเทพมหานคร
ป้องกันแชมป์ครั้งที่ 1, 27 เมษายน 2547 ชนะน็อค เอลเดน เดอลาครูซ (ฟิลิปปินส์) ยก 6 ที่ จ.นครราชสีมา
ป้องกันแชมป์ครั้งที่ 2, 12 กรกฎาคม 2547 ชนะคะแนน ไมเคิล โดมิงโก (ฟิลิปปินส์) ที่ คลองเตย กรุงเทพมหานคร
ป้องกันแชมป์ครั้งที่ 3, 20 พฤษภาคม 2548 ชนะคะแนน นาธาน บาร์เซโลนา (ฟิลิปปินส์) ที่ โรงแรมเจ้าพระยาปาร์ค กรุงเทพมหานคร
ป้องกันแชมป์ครั้งที่ 4, 20 มิถุนายน 2548 ชนะคะแนน ริโก้ เกนอน (ฟิลิปปินส์) ที่ มหาวิทยาลัยราชภัฏ อำเภอหัวหิน จังหวัดประจวบคีรีขันธ์
ป้องกันแชมป์ครั้งที่ 5, 18 พฤศจิกายน 2548 ชนะคะแนน เดนเต้ คอนติก้า (ฟิลิปปินส์) ที่ อำเภอหัวหิน จังหวัดประจวบคีรีขันธ์
ประมวล รุจนเสรี

| ประมวล รุจนเสรีม> ป.ช., ม.ว.ม. |
| --- | --- |

รัฐมนตรีช่วยว่าการกระทรวงมหาดไทย
ดำรงตำแหน่ง 3 ตุลาคม พ.ศ. 2545 – 30 มิถุนายน พ.ศ. 2547
นายกรัฐมนตรี: ทักษิณ ชินวัตร
ก่อนหน้า:  ดูรายชื่อ ชำนิ ศักดิเศรษฐ์ วัฒนา อัศวเหม ประภัตร โพธสุธน พินิจ จารุสมบัติ สนธยา คุณปลื้ม 
ถัดไป:  ดูรายชื่อ เสริมศักดิ์ พงษ์พานิช สมชาย สุนทรวัฒน์ 
 
ข้อมูลส่วนบุคคล
เกิด: 21 มีนาคม พ.ศ. 2482 (85 ปี) อำเภอแม่สะเรียง  จังหวัดแม่ฮ่องสอน
พรรคการเมือง: ประชามติ (2550–2551)
คู่สมรส: วันเพ็ญ รุจนเสรี

ประมวล รุจนเสรี (เกิด 21 มีนาคม พ.ศ. 2482) อดีตรัฐมนตรีช่วยว่าการกระทรวงมหาดไทย ในรัฐบาลของ ทักษิณ ชินวัตร และอดีตหัวหน้าพรรคประชามติ เจ้าของผลงานหนังสือ พระราชอำนาจ
ประวัติ

ประมวล รุจนเสรี เกิดเมื่อวันที่ 21 มีนาคม พ.ศ. 2482 ที่ตำบลแม่สะเรียง อำเภอแม่สะเรียง จังหวัดแม่ฮ่องสอน จบการศึกษาจากคณะรัฐศาสตร์ มหาวิทยาลัยธรรมศาสตร์ รับราชการในกระทรวงมหาดไทยมาโดยตลอด  จนกระทั่งเกษียณอายุราชการในตำแหน่งอธิบดีกรมการปกครอง จากนั้นจึงเข้าสู่วงการการเมืองด้วยการเป็นรองหัวหน้าพรรคไทยรักไทย เคยดำรงตำแหน่งสมาชิกสภาผู้แทนราษฎร (ส.ส.) ระบบบัญชีรายชื่อ สังกัดพรรคไทยรักไทย รัฐมนตรีช่วยว่าการกระทรวงมหาดไทย และที่ปรึกษานายกรัฐมนตรีในรัฐบาล พ.ต.ท.ทักษิณ ชินวัตร
จนกระทั่งเกิดวิกฤตการณ์การเมืองในประเทศไทย พ.ศ. 2548-2550 เมื่อนายเสนาะ เทียนทอง ประธานที่ปรึกษาพรรคไทยรักไทยเริ่มมีการไม่ลงรอยกับ พ.ต.ท.ทักษิณ นายประมวลซึ่งเป็นผู้ที่สนิทกับนายเสนาะ ได้เขียนหนังสือออกมา 2 เล่ม ซึ่งเป็นที่ฮือฮาและกล่าวขานกันอย่างมาก คือ การใช้อำนาจเป็นธรรมชาติของมนุษย์ และ พระราชอำนาจ (โดยเฉพาะหนังสือ พระราชอำนาจ นี้ นายปีย์ มาลากุล ณ อยุธยา ได้อัญเชิญกระแสพระราชดำรัส พระบาทสมเด็จพระมหาภูมิพลอดุลยเดชมหาราช บรมนาถบพิตร มาแจ้งกับนายประมวล ว่าเมื่อได้ทอดพระเนตรแล้ว ได้มีพระราชดำรัสว่า "…เราอ่านแล้ว เราชอบมาก เขียนได้ดี เขียนได้ถูกต้อง")
จนกระทั่งเกิดการขับไล่ พ.ต.ท.ทักษิณ ชินวัตร ในปี พ.ศ. 2549 ที่ท้องสนามหลวง นายประมวลได้ขึ้นเวทีปราศรัยพร้อมกับนายเสนาะ เทียนทอง ด้วย
จากนั้น นายประมวลได้เข้าร่วมงานกับพรรคประชาราช แต่ในกลางปี พ.ศ. 2550 นายประมวลก็ได้ออกจากพรรคประชาราชเพื่อดำเนินงานทางการเมืองด้วยตนเอง  และมีข่าวว่าอาจจะไปร่วมงานกับทางพรรคประชาธิปัตย์ หากตั้งพรรคการเมืองของตัวเองไม่สำเร็จ แต่ท้ายที่สุด นายประมวลก็ได้จัดตั้งพรรคการเมืองขึ้นมา โดยที่ตนเองเป็นหัวหน้า คือ พรรคประชามติ
ชีวิตส่วนตัวสมรสกับนางวันเพ็ญ รุจนเสรี มีบุตรชาย หญิง รวม 3 คน
เครื่องราชอิสริยาภรณ์

พ.ศ. 2535 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2533 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2536 –  เหรียญพิทักษ์เสรีชน ชั้นที่ 2 ประเภทที่ 1 (ส.ช.)
พ.ศ. 2510 –  เหรียญราชการชายแดน (ช.ด.)
พ.ศ. 2530 –  เหรียญจักรพรรดิมาลา (ร.จ.พ.)
พ.ศ. 2529 –  เหรียญลูกเสือสดุดี ชั้นที่ 1
บาป

บาป หมายถึง การกระทำผิดหลักคำสอนหรือข้อห้ามในศาสนา ความชั่วร้าย ความมัวหมอง
ในศาสนา > ศาสนาพุทธ

บทความหลัก: บาป (ศาสนาพุทธ)
ในศาสนา > ศาสนาคริสต์

บทความหลัก: บาป (ศาสนาคริสต์)
ถนนวิสุทธิกษัตริย์

ถนนวิสุทธิกษัตริย์ [วิ-สุด-กะ-สัด] (อักษรโรมัน: Thanon Wisut Kasat) เริ่มต้นตั้งแต่ถนนราชดำเนินนอก (ทางแยก จ.ป.ร.) ในท้องที่แขวงบางขุนพรหมและแขวงบ้านพานถม เขตพระนคร กรุงเทพมหานคร ไปทางทิศตะวันตกเฉียงเหนือ ตัดกับถนนประชาธิปไตย (ทางแยกวิสุทธิกษัตริย์) และถนนสามเสน (ทางแยกบางขุนพรหม) จนถึงท่าเรือสะพานพระราม 8 (บางขุนพรหม) ในท้องที่แขวงวัดสามพระยา
ถนนวิสุทธิกษัตริย์เป็นถนนที่พระบาทสมเด็จพระจุลจอมเกล้าเจ้าอยู่หัวพระราชทานพระราชทรัพย์ส่วนพระองค์ สร้างขึ้นเพื่ออุทิศส่วนกุศล พระราชทานสมเด็จพระเจ้าบรมวงศ์เธอ เจ้าฟ้าจันทรมณฑลโสภณภควดี กรมหลวงวิสุทธิกระษัตริย์ พระราชธิดาในพระบาทสมเด็จพระจอมเกล้าเจ้าอยู่หัวและสมเด็จพระเทพศิรินทราบรมราชินี และเป็นพระขนิษฐาร่วมพระชนนีเดียวกับพระบาทสมเด็จพระจุลจอมเกล้าเจ้าอยู่หัว ซึ่งสิ้นพระชนม์ขณะพระชันษา 9 ปี ทรงพระกรุณาโปรดเกล้าฯ พระราชทานชื่อถนนว่า "ถนนวิสุทธิกษัตริย์"
การตัดถนนวิสุทธิกษัตริย์นี้ พระบาทสมเด็จพระจุลจอมเกล้าเจ้าอยู่หัวมีพระราชดำริว่า แต่เดิมการสร้างถนนต้องใช้พระราชทรัพย์ในการก่อสร้างรวมทั้งการดูแลรักษา การตัดถนนในกรุงเทพฯ มักผ่านไปในเขตที่มีเจ้าของถือที่ดินอยู่ ถนนผ่านไปในที่ใดเจ้าของที่ดินย่อมได้รับประโยชน์เรื่องราคาที่ดินที่เพิ่มสูงขึ้น จึงสมควรให้เจ้าของที่ดินซึ่งถือครองที่ดินอยู่ตามแนวถนนซึ่งจะตัดผ่านช่วยกันออกทุนในการทำถนน เว้นแต่ผู้ที่ต้องเสียที่ดินทั้งหมดจนไม่ได้รับประโยชน์ในการตัดถนน ควรได้รับประโยชน์ราคาที่ดินของตนเป็นค่าเสียหาย โดยโปรดเกล้าฯ ให้ตราพระราชบัญญัติสร้างถนนหลวงภายในบริเวณกรุงเทพฯ ขึ้นใน พ.ศ. 2447 (ร.ศ. 123) สำหรับการสร้างถนนวิสุทธิกษัตริย์ได้ทรงพระกรุณาโปรดเกล้าฯ ให้ "ประกาศการสร้างถนนวิสุทธิ์กระษัตริย์" ว่า ที่ดินตำบลบางขุนพรหมและหลังวัดมกุฏกษัตริย์ สมควรจะตัดเป็นถนนใหญ่ให้เดินไปมาติดต่อกันได้ ตั้งแต่วงเวียนบางขุนพรหม ตัดตรงไปทางหลังวัดมกุฏกษัตริยารามราชวรวิหาร ออกถนนราชดำเนินนอก ต่อมาใน พ.ศ. 2471 รัชสมัยพระบาทสมเด็จพระปกเกล้าเจ้าอยู่หัวโปรดเกล้าฯ ให้ตัดถนนจากวิสุทธิกษัตริย์ต่อจากที่ตัดไว้แต่เดิม ตั้งแต่แม่น้ำเจ้าพระยา มาบรรจบถนนสามเสน ตำบลบางขุนพรหม โดยตัดผ่านเข้าไปในตำบลบางขุนพรหม
บริเวณถนนวิสุทธิกษัตริย์จนถึงทางแยกวิสุทธิกษัตริย์ถือได้ว่าเป็นย่านที่ขึ้นชื่ออย่างมากในการประกวดนางงามในช่วงเทศกาลสงกรานต์ของทุกปี ที่รู้จักกันดีในชื่อ "เทพีสงกรานต์วิสุทธิกษัตริย์"  ซึ่งจัดโดยชาวชุมชนท้องถิ่นและใกล้เคียง โดยจัดมาตั้งแต่ พ.ศ. 2478 โดยเฉพาะในอดีตในเวลากลางคืนจะมีบรรยายกาศครื้นเครงคล้ายกับงานวัดเลยทีเดียว ซึ่งมีบุคคลที่มีชื่อเสียงในปัจจุบันหลายคนเคยผ่านการประกวดมาแล้ว เช่น คุณหญิงพันธุ์เครือ ยงใจยุทธ, จริยา แอนโฟเน่, สรวงสุดา ลาวัณย์ประเสริฐ เป็นต้น
แหล่งข้อมูลอื่น

แผนที่และภาพถ่ายทางอากาศของ ถนนวิสุทธิกษัตริย์
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°45′49″N 100°30′14″E﻿ / ﻿13.763695°N 100.503841°E﻿ / 13.763695; 100.503841
ตำบลแม่จัน (อำเภอแม่จัน)

| ตำบลแม่จัน |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Mae Chan
พิกัด: 20°09′N 99°51′E﻿ / ﻿20.150°N 99.850°E﻿ / 20.150; 99.850
ประเทศ: ไทย
จังหวัด: เชียงราย
อำเภอ: แม่จัน
ประชากร (2563)
 • ทั้งหมด: 6,946 คน
รหัสไปรษณีย์ : 57110
รหัสภูมิศาสตร์: 570701
 ส่วนหนึ่งของสารานุกรมประเทศไทย
แม่จัน เป็นตำบลในอำเภอแม่จัน จังหวัดเชียงราย ใน พ.ศ. 2556 ตำบลนี้มีประชากร 12,328 คน
เขตการปกครอง

ตำบลนี้แบ่งออกเป็น 14 หมู่บ้าน ดังนี้
| ลำดับ | ชื่อ | อักษรโรมัน |
| --- | --- | --- |
| 01. | บ้านร้องผักหนาม | Ban Rong Phak Nam |
| 02. | บ้านแม่จัน | Ban Mae Chan |
| 03. | บ้านแม่จันตลาด | Ban Mae Chan Talat |
| 04. | บ้านเด่นป่าสัก | Ban Den Pa Sak |
| 05. | บ้านปงตอง | Ban Pong Tong |
| 06. | บ้านห้วยเวียงหวาย | Ban Huai Wiang Wai |
| 07. | บ้านเหมืองฮ่อ | Ban Mueang Ho |
| 08. | บ้านศาลา | Ban Sala |
| 09. | บ้านหนองแว่น | Ban Nong Waen |
| 10. | บ้านห้วยโจ้-จอป่าคา | Ban Huai Cho - Cho Pa Kha |
| 11. | บ้านปงอ้อ | Ban Pong O |
| 12. | บ้านสันมงคล | Ban San Mongkhon |
| 13. | บ้านธรรมจาริก | Ban Tham Charik |
| 14. | บ้านจอป่าคา | Ban Cho Pa Kha |
ถนนวิสุทธิเทพ

ถนนวิสุทธิเทพ เป็นถนนเส้นหนึ่งของจังหวัดเลย เริ่มต้นที่บริเวณหน้าโรงเรียนชุมชนเทศบาล 1 (ศรีสะอาด) ถนนพิพัฒน์มงคล ตำบลกุดป่อง อำเภอเมืองเลย จังหวัดเลย และสิ้นสุดบรรจบที่บริเวณแยกกกม่วงชี ถนนมะขามหวาน ตำบลกุดป่อง อำเภอเมืองเลย จังหวัดเลย
ถนนสาขา

ถนนเลย-นาด้วง
สถานที่สำคัญ

บ้านพักเด็ก
โรงเรียนชุมชนเทศบาล 1
วัดศรีสุทธาวาส (พระอารามหลวง)
วัดกกม่วงชี
ปฏิบัติการโซโลมอน

ปฏิบัติการโซโลมอน เป็นปฏิบัติการลับทางทหารของอิสราเอลเพื่อนำพาชาวเอธิโอเปียเชื้อสายยิวมายังอิสราเอลใน ค.ศ. 1991
ใน ค.ศ. 1991 รัฐบาลเฉพาะกาลของเอธิโอเปีย ที่มีเมงกิสตู ไฮเล มาเรียมเป็นประธานาธิบดี ใกล้จะถูกชุดปฏิบัติการทางทหารล่าสุดของกบฏเอริเตรียและทิเกรย์ โค่นล้ม เป็นผลให้เอธิโอเปียสูญเสียความมั่นคงทางการเมืองอย่างน่าเป็นอันตราย องค์การยิวหลายแห่ง รวมทั้งรัฐอิสราเอล เป็นกังวลกับสวัสดิภาพของประชากรยิวเอธิโอเปียขนาดใหญ่พอสมควร ซึ่งรู้จักกันว่า เบตาอิสราเอล ที่อาศัยอยู่ในเอธิโอเปีย เช่นเดียวกัน สมัยการปกครองของเมงกิสตู ทำให้การอพยพออกปริมาณมากเป็นการยากสำหรับชาวเบตาอิสราเอลที่อาศัยอยู่ในเอธิโอเปีย และอำนาจที่ลดลงของรัฐบาลเปิดโอกาสอันสดใสให้แก่ชาวเบตาอิสราเอลซึ่งต้องการอพยพออกไปยังอิสราเอล ใน ค.ศ. 1990 รัฐบาลอิสราเอลและกองกำลังป้องกันอิสราเอล ทราบถึงสถานการณ์ทางการเมืองที่เลวร้ายลงของเมงกิสตู และวางแผนปกปิดเพื่อขนส่งประชากรเบตาอิสราเอลทางอากาศในเอธิโอเปียมายังอิสราเอล เหตุการณ์ดังกล่าวนับเป็นการอพยพออกครั้งใหญ่ที่สุดของชาวเบตาอิสราเอลจนถึงปัจจุบัน
ในเที่ยวบินต่อเนื่อง 36 ชั่วโมง ของอากาศยานอิสราเอล 34 ลำ รวมทั้งเครื่องบินซี-130 ของกองทัพอากาศอิสราเอล และเครื่องบินขนส่งแอล อัล ขนส่งชาวยิวเอธิโอเปียทั้งสิ้น 14,325 คนมายังอิสราเอล
การขนส่งทางอากาศยานในปฏิบัติการโซโลมอนเป็นการขนส่งชาวยิวเอธิโอเปียไปยังอิสราเอลคิดเป็นสองเท่าของปฏิบัติการโมเสส ปฏิบัติการดังกล่าวสร้างสถิติโลกเที่ยวบินเดี่ยวที่มีผู้โดยสารมากที่สุดในโลก ในวันที่ 24 พฤษภาคม ค.ศ. 1991 เมื่อเครื่องบิน 747 ของสายการบินแอล อัล บรรทุกผู้โดยสาร 1,122 คนไปยังอิสราเอล ซึ่งที่จริงแล้วมีผู้โดยสารลงทะเบียนไว้ 1,087 คน แต่มีเด็กหลายสิบคนซ่อนอยู่ในผ้าคลุมของมารดา "ผู้วางแผนคาดว่าจะให้เครื่องบินบรรทุกผู้โดยสาร 760 คน แต่เนื่องจากผู้โดยสารมีน้ำหนักเบามาก คนอีกจำนวนมากจึงถูกใส่เบียดเข้าไป" มีทารกสองคนเกิดระหว่างเที่ยวบินนี้
ปฏิบัติการโม

แผนที่แสดงถึงเส้นทางการรุกรานและแผนการยกพลขึ้นบกที่พอร์ตมอร์สบี
ปฏิบัติการโม ญี่ปุ่น: MO作戦; โรมาจิ: 'Mo Sakusen' หรือ ปฏิบัติการพอร์ตมอร์สบี เป็นแผนของจักรวรรดิญี่ปุ่นที่จะเข้าควบคุมดินแดนนิวกินีของออสเตรเลียระหว่างสงครามโลกครั้งที่สอง เช่นเดียวกับสถานที่อื่นๆ ในแปซิฟิกใต้ ซึ่งมีเป้าหมายในการแยกออสเตรเลียและนิวซีแลนด์ออกจากฝ่ายสัมพันธมิตรโดยเฉพาะสหรัฐอเมริกา แผนพัฒนาโดยกองทัพเรือจักรวรรดิญี่ปุ่นและได้รับสนับสนุนจากพลเรือเอกอิโซโรกุ ยามาโมโตะ ผู้บัญชากองเรือผสม แต่การดำเนินการถูกยกเลิกในที่สุด
ปฏิบัติการโพสต์มาสเตอร์

ปฏิบัติการโพสต์มาสเตอร์ เป็นปฏิบัติการพิเศษของอังกฤษที่ดำเนินการบนเกาะเฟอร์นันโด โปของเสปน ซึ่งปัจจุบันรู้จักกันในชื่อว่า บีโอโก นอกทวีปแอฟริกาตะวันตกในอ่าวกินี ในช่วงสงครามโลกครั้งที่สอง ภารกิจนี้ถูกดำเนินโดยกองกำลังจู่โจมขนาดเล็ก(SSRF) และฝ่ายบริหารปฏิบัติการพิเศษ(SOE) ในเดือนมกราคม ค.ศ. 1942 เป้าหมายของพวกเขาคือการบุกขึ้นเรือรบของอิตาลีและเยอรมันในท่าเรือและแล่นเรือไปยังเลกอส กองกำลังจู่โจมขนาดเล็กภายใต้บัญชาการของพลตรี กัส มาร์ช-ฟิลิปได้เดินทางออกจากอังกฤษในเดือนสิงหาคม ค.ศ. 1941 และแล่นเรือด้วยเรือลากอวนบริกแซม เมด ออฟ ฮอนเนอร์ไปยังอาณานิคมสเปน
ทางการอังกฤษในพื้นที่ได้ปฏิเสธที่ให้การสนับสนุนการโจมตีดังกล่าว ซึ่งถือว่าเป็นการละเมิดความเป็นกลางของเสปน การได้รับอนุญาตให้ดำเนินปฏิบัติการต่อไปอย่างไม่รีรอ ในที่สุดก็มาจากสำนักงานต่างประเทศในกรุงลอนดอน เมื่อวันที่ 14 มกราคม ค.ศ. 1942 ในขณะที่เจ้าหน้าที่เรือได้เข้าร่วมงานปาร์ตี้ที่ถูกจัดขึ้นโดยสายลับ SOE หน่วยคอมมานโดก็เข้าไปในท่าเรือด้วยเรือลางจูงสองลำ จัดการลูกเรือและแล่นเรือออกไปพร้อมกับเรือรบ รวมทั้งเรือพาณิชย์ของอิตาลีอย่าง ดูเชสซาออสตา (Duchessa d'Aosta) การตีโฉบฉวยดังกล่าวได้สร้างชื่อเสียงให้กับ SOE ในช่วงเวลาวิกฤต และแสดงให้เห็นถึงความสามารถในการวางแผนและดำเนินปฏิบัติการลับซึ่งไม่ว่าผลลัทธ์ทางการเมืองจะตามมาก็ตาม ภาพยนตร์เรื่อง แสบจารชนคนพลิกโลก ใน ค.ศ. 2024 ได้นำเรื่องราวของปฏิบัติการดังกล่าวมาเป็นเค้าโครงเรือง
ประเวศ

ประเวศ อาจหมายถึง
คลองประเวศบุรีรมย์ คลองขุดในรัชกาลที่ 5
เขตประเวศ กรุงเทพมหานคร
แขวงประเวศ เขตประเวศ กรุงเทพมหานคร
ตำบลคลองประเวศ อำเภอบ้านโพธิ์ จังหวัดฉะเชิงเทรา
ประเวศ วะสี ราษฎรอาวุโสชาวไทย
ประเวศ กุมุท ศิลปินแห่งชาติ สาขาศิลปะการแสดง (ดนตรีไทย)
ประเวศ ลิมปรังษี ศิลปินแห่งชาติ สาขาทัศนศิลป์ (ประยุกต์ศิลป์)
ประเวศน์ ปฐวิกรณ์ยิม หรือ ประเวศน์ วิคตอรี่ยิม นักมวยสากลรุ่นไลต์เวตชาวไทย
ปฏิบัติการโททอลไลซ์

แม่แบบ:Campaignbox Normandy
ปฏิบัติการโททอลไลซ์ (ยังเรียกอีกอย่างหนึ่งว่า ปฏิบัติการโททาไลซ์ในแหล่งข่าวอังกฤษ) เป็นการรุกที่เปิดฉากโดยทหารฝ่ายสัมพันธมิตรในกองทัพแคนาดาที่หนึ่งในช่วงขั้นตอนสุดท้ายของปฏิบัติการโอเวอร์ลอร์ด ตั้งแต่วันที่ 8 ถึง 9 สิงหาคม ค.ศ. 1944 ความมุ่งหมายเพื่อทะลวงแนวป้องกันเยอรมันทางตอนใต้ของก็องบนปีกตะวันออกของตำแหน่งฝ่ายสัมพันธมิตรในนอร์ม็องดีและใช้ประโยชน์จากความสำเร็จเพื่อมุ่งไปทางใต้ เพื่อเข้ายึดเนินเขาทางตอนเหนือของเมืองฟาเลส์ เป้าหมายคือการทำลายแนวรบเยอรมันและป้องกันไม่ให้ล่าถอยของกองกำลังเยอรมันที่ต่อสู้รบกองทัพฝ่ายสัมพันธมิตรที่แผ่ขยายทางด้านตะวันตก การรบครั้งนี้ได้ถือว่าเป็นปฏิบัติการเปิดตัวของกองทัพแคนาดาที่ 1 ซึ่งได้เคลื่อนทัพ เมื่อ 23 กรกฎาคม
ในชั่วโมงแรกของ 8 สิงหาคม ค.ศ. 1944 กองทัพน้อยแคนาดาที่ 2 ได้เปิดฉากการโจมตีที่ใช้ทหารราบยานยนต์ พวกเขาได้ทะลวงผ่านแนวรบเยอรมันและเข้ายึดตำแหน่งสำคัญที่ลึกในการป้องกันของเยอรมัน ด้วยจุดมุ่งหมายของสองกองพลยานเกราะที่มาสดใหม่ๆที่จะโจมตีได้อย่างต่อเนื่อง แต่ด้วยความลังเลบางอย่างโดยทั้งสองกองพลนั้นขาดประสบการณ์และยานเกราะเยอรมันได้โจมตีตอบโต้กลับทำให้การรุกรานนั้นชะลอลง การรุกคืบได้เพียง 9 ไมล์ (14 กิโลเมตร) ฝ่ายสัมพันธมิตรได้หยุดลงเพียง 7 ไมล์ (11 กิโลเมตร) ทางตอนเหนือของฟาเลส์และถูกบังคับให้เตรียมการโจมตีใหม่
ธีรพงศ์ ศิลาชัย

ธีรพงศ์ ศิลาชัย (เกิด 19 พฤศจิกายน พ.ศ. 2546) เป็นนักยกน้ำหนักชายชาวไทยในรุ่น 61 กิโลกรัม เขาคว้าเหรียญเงินในการแข่งขันยกน้ำหนักรุ่น 61 กิโลกรัมชาย ในการแข่งขันกีฬาโอลิมปิกฤดูร้อน 2024 ที่ กรุงปารีส ฝรั่งเศส เขาได้รับการยกย่องว่าเป็นนักยกน้ำหนักชายคนแรกของไทยที่คว้าเหรียญเงินโอลิมปิก เขาคว้าเหรียญทองในการแข่งขันยกน้ำหนักชิงแชมป์โลก 2022
อาชีพ

ธีรพงศ์ ศิลาชัย เริ่มต้นเส้นทางการแข่งขันยกน้ำหนักระดับยุวชนครั้งแรกในรายการกีฬานักเรียนนักศึกษาแห่งประเทศไทย ครั้งที่ 39 ขุนด่านเกมส์ ที่จังหวัดนครนายก เมื่อปี 2561 โดยลงแข่งขันในรุ่นน้ำหนัก 50 กิโลกรัมชาย เขายกได้ 90 กิโลกรัมในท่าสแนทช์ และ 115 กิโลกรัมในท่าคลีนแอนด์เจิร์ก รวมน้ำหนักทั้งหมดที่ยกได้ 205 กิโลกรัม ทำให้เขาคว้าเหรียญทองในการแข่งขันครั้งนี้ไปครอง
ในขณะที่ยังเป็นนักยกน้ำหนักยุวชน ธีรพงศ์คว้าเหรียญทองในการแข่งขันชิงแชมป์ประเทศไทย เมื่อปี 2563 ณ จังหวัดนครสวรรค์ และปี 2564 ณ จังหวัดเชียงใหม่ ยกได้ 100 กิโลกรัมในท่าสแนทช์ และ 134 กิโลกรัมในท่าคลีนแอนด์เจิร์กรวม 234 กิโลกรัมในปี 2563 ทำลายสถิติประเทศไทยในท่าคลีนแอนด์เจิร์กและน้ำหนักรวม และยกได้ 106 กิโลกรัมในท่าสแนทช์และ 125 กิโลกรัมในท่าคลีนแอนด์เจิร์กรวม 231 กิโลกรัม ในปี 2564
ในปี พ.ศ. 2565 เขาได้เข้าร่วมการแข่งขันกีฬาแห่งชาติ ครั้งที่ 47 ในรุ่นน้ำหนัก 55 กิโลกรัม และสามารถคว้าได้ 3 เหรียญทอง (สแนทช์ คลีนแอนด์เจิร์ก และน้ำหนักรวม) และในปีเดียวกันที่การแข่งขันยกน้ำหนักชิงแชมป์โลก 2022 เขาคว้าเหรียญทองในรุ่นน้ำหนัก 55 กิโลกรัม โดยสามารถยกน้ำหนักรวมได้ 265 กิโลกรัม ซึ่งเป็นการทำลายสถิติโลกเยาวชนทั้งในท่าคลีนแอนด์เจิร์กที่ 148 กิโลกรัม และน้ำหนักรวมที่ 265 กิโลกรัม
ปีต่อมาธีรพงศ์ได้เลื่อนขึ้นไปแข่งขันในรุ่น 61 กิโลกรัมชาย ในการแข่งขันยกน้ำหนักชิงชนะเลิศแห่งเอเชีย 2023 ในทัวร์นาเมนต์นี้ เขาทำสถิติใหม่ในการยกน้ำหนักท่าคลีนแอนด์เจิร์กด้วยน้ำหนัก 167 กิโลกรัม และทำลายสถิติน้ำหนักรวมในการแข่งขันด้วยน้ำหนัก 299 กิโลกรัม คว้าเหรียญทองแดงมาครองได้สำเร็จ ถัดจากนั้นในโอลิมปิกฤดูร้อน 2024 เขาได้เข้าร่วมการแข่งขันยกน้ำหนัก รุ่น 61 กิโลกรัมชาย และคว้าเหรียญเงินมาครองได้สำเร็จ โดยยกได้ 303 กิโลกรัมน้อยกว่าหลี่ ฟาปิน เจ้าของเหรียญทอง 7 กิโลกรัม
บิงโก!

"บิงโก!" (อังกฤษ: BINGO!) เป็นซิงเกิลลำดับที่ 4 ของเอเคบีโฟร์ตีเอต เปิดตัวเมื่อวันที่ 18 กรกฎาคม พ.ศ. 2550 โดยเดฟสตาร์
รายชื่อเพลง

เนื้อเพลงทั้งหมดประพันธ์โดยยาซูชิ อากิโมโตะ
| ลำดับ | ชื่อเพลง | ยาว |
| --- | --- | --- |
| 1. | "Bingo!" | 4:09 |
| 2. | "Only Today" | 4:17 |
| 3. | "Bingo! (Instrumental)" | 4:09 |
| 4. | "Only Today (Instrumental)" | 4:17 |
| ความยาวทั้งหมด: | ความยาวทั้งหมด: | 17:00 |
สมาชิก

หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
สมาชิก > BINGO! และ Only Today

เอเคบีโฟร์ตีเอต ทีมเอ: โทโมมิ อิตาโนะ, ฮารุนะ โคจิมะ, ไม โอชิมะ, มาริโกะ ชิโนดะ, มินามิ ทากาฮาชิ, รินะ นากานิชิ, อัตสึโกะ มาเอดะ, มินามิ มิเนกิชิ
เอเคบีโฟร์ตีเอต ทีมเค: ซายากะ อากิโมโตะ, ยูโกะ โอชิมะ, มานามิ โอคุ, เอเรนะ โอโนะ, โทโมมิ คาซาอิ, ยูกะ มาสึดะ, ซาเอะ มิยาซาวะ
เอเคบีโฟร์ตีเอต ทีมบี: ยูกิ คาชิวางิ, นัตสึมิ ฮิราจิมะ, มายุ วาตานาเบะ
ชาร์ต

| ชาร์ต> บิงโก! | อันดับสูงสุด> บิงโก! |
| --- | --- |
ชาร์ตประจำสัปดาห์โดย ออริคอน: 6
ชาร์ต > ยอดขาย

| ชาร์ต | จำนวน |
| --- | --- |
ขายโดย ออริคอน: 26,000
ดูเพิ่ม

รายชื่อผลงานของเอเคบีโฟร์ตีเอต
| ด ค กเอเคบีโฟร์ตีเอต ซิงเกิล |
| --- | --- |
เซ็ตลิสต์: เกรตเทสต์ซองส์ 2006–2007:  "ซากูระโนะฮานาบิราตาจิ"  "สเกิร์ตฮิราริ"  "ไอตากัตตะ"  "เซฟูกุกะจามะโอะซูรุ"  "เคเบ็ตสึชิเตอิตะไอโจ"  "บิงโก!"  "โบกุโนะไทโย"  "ยูฮิโอะมิเตรุกะ?" 
เซ็ตลิสต์: เกรตเทสต์ซองส์ คันเซ็มบัง:  "โรแมนซ์อิราเนะ"  "ซากูระโนะฮานาบิราตาจิ 2008" 
คามิเกียวกูตาจิ:  "เบบี! เบบี! เบบี!"  "โอโกเอะไดมอนด์"  "จูเน็นซากูระ"  "นามิดะเซอร์ไพรส์!"  "อีวาเกะเมย์บี"  "ริเวอร์"  "ซากูระโนะชิโอริ" 
โคโคนิอิตะโคโตะ:  "โพนีเทลโทะชูชู"  "เฮฟวีโรเทชัน"  "บีกินเนอร์"  "แชนซ์โนะจูมบัง" 
1830 เมตร:  "ซากูระโนะคินินาโร"  "เอฟวรีเดย์คาชูชะ"  "ฟลายอิงเก็ต"  "คาเซะวะฟูอิเตรุ"  "อูเอะคาระมาริโกะ"  "กีฟมีไฟฟ์!" 
สึงิโนะอาชิอาโตะ:  "มานัตสึโนะซาวส์กูด!"  "กิงงัมเช็ก"  "อูซะ"  "เออิเอ็นเพรสเชอร์"  "โซลอง!"  "ซาโยนาระครอวล์"  "โคอิซูรุฟอร์จูนคุกกี้" 
โคโคกะโรเดสดะ, โคโคเดะโทเบะ!:  "ฮาร์ตอิเล็กทริก"  "ซูซูกาเกะนันชาระ"  "มาเอะชิกะมูกาเนเอะ"  "ลาบราดอร์รีทรีฟเวอร์"  "โคโคโระโนะพลาคาร์ด"  "คิโบเตกิรีเฟรน" 
0 โทะ 1โนะไอดะ:  "กรีนแฟลช"  "โบกูตาจิวะทาตากาวาไน"  "ฮาโลวีนไนต์" 
ทัมเนล:  "คูจิบิรุนิบีมายเบบี"  "คิมิวะเมโลดี"  "สึบาซะวะอิราไน"  "เลิฟทริป"  "ไฮเทนชัน)" 
โบกูตาจิวะ, อาโนะฮิโนะโยอาเกะโอะชิตเตอิรุ:  "ชูตไซน์"  "เนงาอิโกโตะโนะโมจิงูซาเระ"  "แฮชแท็กซูกินันดะ"  "11กัตสึโนะอังเคล็ต" 
ซิงเกิลที่ไม่ใช่อัลบั้ม:  "จาบาจา"  "ทีชเชอร์ทีชเชอร์"  "เซนทิเมทัลเทรน"  "โนเวย์แมน"  "จิวารุเดส์"  "ซัสเทนนาเบิล"  "ชิสึเรนอาริกาโต" 
ซิงเกิลอื่น ๆ:  "คิโบนิสึอิเตะ"  "เนกอยา (พิกมี)" 
เพลงอื่น ๆ:  "ชูการัช" 
 หมวดหมู่
บัณฑิตวิทยาลัย จุฬาลงกรณ์มหาวิทยาลัย

| --- | --- |
Graduate School of Chulalongkorn University

สถาปนา: 1 สิงหาคม พ.ศ. 2505; 62 ปีก่อน (2505-08-01)
สังกัดการศึกษา: จุฬาลงกรณ์มหาวิทยาลัย
คณบดี: รองศาสตราจารย์ ดร.ธิติ บวรรัตนารักษ์ (รักษาการ)
ที่อยู่: อาคารเฉลิมราชกุมารี 60 พรรษา (อาคารจามจุรี 10) ซอยจุฬาลงกรณ์ 12 ถนนพญาไท แขวงวังใหม่ เขตปทุมวัน กรุงเทพมหานคร 10330
สี:   สีบานเย็น
เว็บไซต์: www.grad.chula.ac.th

บัณฑิตวิทยาลัย จุฬาลงกรณ์มหาวิทยาลัย จัดตั้งขึ้นเพื่อดูแลหลักสูตรบัณฑิตศึกษาของจุฬาลงกรณ์มหาวิทยาลัย โดยเฉพาะหลักสูตรสหสาขา ซึ่งเป็นหลักสูตรที่หลายคณะร่วมกันจัดการเรียนการสอน
ประวัติ

บัณฑิตวิทยาลัยได้จัดตั้งขึ้นอย่างเป็นทางการตาม "พระราชกฤษฎีกาจัดตั้งบัณฑิตวิทยาลัยในจุฬาลงกรณ์มหาวิทยาลัย พ.ศ. 2505" มีหน้าที่รับผิดชอบเกี่ยวกับการสอน และการวิจัยในสาขาต่าง ๆ ในระดับบัณฑิตศึกษาตลอดจนทำหน้าที่เป็นหน่วยงานควบคุมมาตรฐานด้านวิชาการ ประสานงานและสนับสนุนการดำเนินงานของภาควิชาต่าง ๆ ที่เปิดสอนในระดับบัณฑิตศึกษา
ในปีการศึกษา 2546 จุฬาลงกรณ์มหาวิทยาลัยมีหลักสูตรระดับบัณฑิตศึกษาจำนวน 321 หลักสูตร จำแนกเป็นหลักสูตรปริญญาเอก 75 หลักสูตร ปริญญาโท 189 หลักสูตร ประกาศนียบัตรบัณฑิต 27 หลักสูตร และ ประกาศนียบัตรบัณฑิตชั้นสูง 30 หลักสูตร
หลักสูตร

บัณฑิตวิทยาลัย รับผิดชอบหลักสูตรสหสาขา (หลักสูตรที่เปิดร่วมกันหลาย ๆ คณะ) ทั้งหมด 28 หลักสูตร ซึ่งสามารถแบ่งได้ ดังนี้
หลักสูตร > หลักสูตรระดับประกาศนียบัตรบัณฑิต

หลักสูตรสหสาขาวิชาธุรกิจแฟชั่น (Graduate Diploma Program in Fashion Business) (หลักสูตรนานาชาติ)
หลักสูตร > หลักสูตรระดับปริญญาโท

สหสาขาวิชาการจัดการสิ่งแวดล้อม
สหสาขาวิชาวิทยาศาสตร์สิ่งแวดล้อม
สหสาขาวิชาการจัดการด้านโลจิสติกส์
สหสาขาวิชาจุลชีววิทยาทางการแพทย์
สหสาขาวิชาธุรกิจเทคโนโลยีและการจัดการนวัตกรรม
สหสาขาวิชาเภสัชวิทยา
สหสาขาวิชาสรีรวิทยา
สหสาขาวิชาเพศศาสตร์
สหสาขาวิชาพัฒนามนุษย์และสังคม
สหสาขาวิชาวิศวกรรมชีวเวช
สหสาขาวิชาการบริหารกิจการทางทะเล
สหสาขาวิชาวิจัยเพื่อพัฒนาสุขภาพ (Master of Science  Program in Research for Health Development)
สหสาขาวิชาการจัดการทางวิศวกรรม (Master of Science Program in Engineering Management)
สหสาขาวิชาการจัดการทางวัฒนธรรม
สหสาขาวิชาเอเชียตะวันออกเฉียงใต้ศึกษา (Master of Arts Program in Southeast Asian Studies)
สหสาขาวิชายุโรปศึกษา (Master of  Arts Program in European Studies)
สหสาขาวิชาเกาหลีศึกษา (Master of  Arts Program in Korean Studies)
สหสาขาวิชารัสเซียศึกษา (Master of  Arts Program in Russian Studies)
สหสาขาวิชาภาษาอังกฤษเป็นภาษานานาชาติ (Master of Arts Program in English as an International Language)
สหสาขาวิชาการจัดการทางวัฒนธรรม (Master of Arts Program in Cultural Management)
สหสาขาวิชาพัฒนามนุษย์และสังคม (Master of Arts Program in Human and Social Development)
สหสาขาวิชาสิ่งแวดล้อม การพัฒนา และความยั่งยืน (Master of Arts Program in Environment, Development and Sustainability)
สหสาขาวิชาดนตรีบำบัด (Master of Arts in Music Therapy)
สหสาขาวิชาวิศวกรรมชีวเวช
หลักสูตร > หลักสูตรระดับปริญญาเอก

สหสาขาวิชาชีวเวชศาสตร์
สหสาขาวิชาทันตชีววัสดุศาสตร์
สหสาขาวิชาการจัดการสิ่งแวดล้อม
สหสาขาวิชาวิทยาศาสตร์สิ่งแวดล้อม
สหสาขาวิชาจุลชีววิทยาทางการแพทย์
สหสาขาวิชาธุรกิจเทคโนโลยีและการจัดการนวัตกรรม
สหสาขาวิชาเภสัชวิทยา
สหสาขาวิชาวิศวกรรมชีวเวช
สหสาขาวิชาวิทยาศาสตร์นาโนและเทคโนโลยี (Doctor of Philosophy Program in Nanoscience and Technology)
สหสาขาวิชาวิจัยเพื่อพัฒนาสุขภาพ  (Doctor of Philosophy  Program in Research for Health Development)
สหสาขาวิชาการจัดการโลจิสติกส์ (Doctor of Philosophy Program in Logistics Management)
สหสาขาวิชาภาษาอังกฤษเป็นภาษานานาชาติ (Doctor of Philosophy Program in English as an International Language)
สหสาขาวิชาสิ่งแวดล้อม การพัฒนา และความยั่งยืน (Doctor of Philosophy Program in Environment, Development and Sustainability)